OpenLLM-France/wikimedia huggingface dataset:
# Sant Pere Màrtir de la Vall d'en Bas

Sant Pere Màrtir de la Vall d'en Bas és un oratori de la Vall d'en Bas (Garrotxa) protegit com a Bé Cultural d'Interès Local.

## Descripció

Oratori construït en pedra amb un nínxol a la part superior, protegit amb una reixa i amb la figura policromada del sant al seu interior. Una petita creu corona l'oratori.

## Història

L'oratori no està dedicat a l'apòstol Sant Pere, sinó que es refereix a un altre nascut a Verona pertanyent a l'ordre dels Predicadors i que es va distingir per la seva tasca predicadora als càtars o albigesos, fet que li va valer el martiri i la mort. Era considerat protector de les collites, i és per aquest motiu que el dia de la seva festa (29 d'abril) es beneïen els camps i s'hi col·locaven rams de llor o olivera.
L'any 1999, la societat “Gats de Sant Miquel” d'Olot va restaurar l'oratori i hi va col·locar la reixa.

## Referències

* 1 2 3 «Sant Pere Màrtir de la Vall d'en Bas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Bandera de Vallbona de les Monges

La bandera oficial de Vallbona de les Monges té la següent descripció:
    Bandera apaïsada, de proporcions dos d'alt per tres de llarg, blau clar, amb un pal central blanc, de gruix 2/9 de la llargària del drap, i un pal negre, de gruix 1/18 de la mateixa llargària, juxtaposat a cada costat.
Va ser aprovada el 10 de juliol de 2009 i publicada en el DOGC el 17 de setembre del mateix any amb el número 5466.

## Vegeu també

* Escuts i banderes de l'Urgell

## Referències

* ↑ «RESOLUCIÓ GAP/2493/2009, de 10 de juliol, per la qual es dóna conformitat a l'adopció de la bandera del municipi de Vallbona de les Monges.» (pdf). DOGC num. 5466, 17-09-2009. [Consulta: 6 octubre 2010].
# Bandera de Utah

La bandera de l'estat de Utah va ser aprovada el 1913 i, consisteix en el Segell de l'estat, envoltat per un cercle d'or sobre un fons fosc blau marí.

## Simbolisme

Un pigarg blanc (Haliaeetus leucocephalus), l'au nacional dels Estats Units, representa la protecció d'Amèrica. Les fletxes en les urpes de l'àguila representen el valor en la guerra. El lliri de Segó (Calochortus nuttallii), la flor de l'estat de Utah, representa la pau. El lema "indústria" representa el progrés, treball dur, i de la comunitat de la mateixa manera que l'emblema del rusc, el qual és també un símbol tradicional mormó. Banderes creuades de la Unió mostren el suport i compromís de Utah amb els Estats Units. El nom, Utah, apareix sota del rusc. La data de 1847 representa l'any en què Brigham Young va portar als primers mormons a l'estat. El 1896 representa l'any en què Utah va ser admesa a la Unió. El cercle d'or al voltant del segell de l'estat representa l'ordre etern. L'escut sota de l'àguila calba representa la defensa comuna. El disseny del segell va ser aprovat el 1850 pel Territori de Utah i modificat per l'artista Harry Edwards quan Utah va esdevenir estat el 1896.

## Història

Abans de l'admissió de Utah a la Unió, el territori de Utah utilitzava una bandera una semblant a la que va utilitzar més endavant com un estat.
Segons la majoria de les descripcions, la bandera de l'Estat del Deseret va ser similar a la bandera de l'Estat de Utah, però com que no s'ha normalitzat, diverses altres alternatives laiques i religioses també van ser utilitzades.
El 2001, l'Associació Vexil·lològica Nord-americana va realitzar una enquesta entre els seus membres on es triaven els millors dissenys de 72 banderes dels EUA i Canadà, en finalitzar-la la bandera de Utah va quedar en la posició 58 d'entre les 72 banderes.

## Referències

* ↑ Winslow, Ben «New Utah state flag moves closer to reality after passing in Senate» (en anglès). Fox 13 Salt Lake City, 30-01-2023 [Consulta: 15 desembre 2023].
* ↑ Ellis, Josh «Utah Legislature approves new state flag» (en anglès). KSL TV5, 02-03-2023 [Consulta: 15 desembre 2023].
* ↑ Walker, Ronald W. "A Banner is Unfurled" Dialogue: A Journal of Mormon Thought Volume 26 Number 4, Winter 1993, pages 71-91.
* ↑ «NEW MEXICO TOPS STATE/PROVINCIAL FLAGS SURVEY, GEORGIA LOSES BY WIDE MARGIN». North American Vexillological Association. Arxivat de l'original el 6 juny 2011. [Consulta: 15 desembre 2023].
# Bell (Oklahoma)

Bell és una concentració de població designada pel cens dels Estats Units a l'estat d'Oklahoma. Segons el cens del 2000 tenia 602 habitants.

## Demografia

Segons el cens del 2000, Bell tenia 602 habitants, 181 habitatges, i 152 famílies. La densitat de població era de 10,5 habitants per km².
Dels 181 habitatges en un 38,1% hi vivien nens de menys de 18 anys, en un 63,5% hi vivien parelles casades, en un 13,8% dones solteres, i en un 15,5% no eren unitats familiars. En el 13,8% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,69.
Per edats la població es repartia de la següent manera: un 31,6% tenia menys de 18 anys, un 11,8% entre 18 i 24, un 26,9% entre 25 i 44, un 18,6% de 45 a 60 i un 11,1% 65 anys o més.
L'edat mediana era de 30 anys. Per cada 100 dones de 18 o més anys hi havia 103 homes.
La renda mediana per habitatge era de 20.000 $ i la renda mediana per família de 23.482 $. Els homes tenien una renda mediana de 20.450 $ mentre que les dones 14.750 $. La renda per capita de la població era de 8.753 $. Entorn del 30,5% de les famílies i el 35,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Bell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Bertil Nordahl

Bertil Nordahl (Hörnefors, 26 de juliol de 1917 - Degerfors, 1 de desembre de 1998) fou un futbolista suec de la dècada de 1940.
Fou 15 cops internacional amb la selecció sueca amb la qual participà en els Jocs Olímpics d'Estiu de 1948.
Pel que fa a clubs, defensà els colors de Degerfors IF i Atalanta BC.
Era germà dels també futbolistes Knut i Gunnar Nordahl.

## Referències

* ↑ «Sweden national football team stats» (en suec). passagen.se. Arxivat de l'original el 2012-06-06.
* ↑ "Nordahl: 'Il pompiere d'oro', André Melsohn Dayan, Trivela.com Arxivat 2009-06-15 a Wayback Machine.
* ↑ Perfil a enciclopediadelcalcio
* ↑ Bertil Nordahl a National-Football-Teams.com (anglès)
* ↑ «Bertil Nordahl». Sports-Reference.com. Sports Reference LLC. «Còpia arxivada». Arxivat de l'original el 2020-04-17. [Consulta: 6 desembre 2018].
* ↑ Profile
* ↑ Gunnar Nordahl Arxivat 2020-04-17 a Wayback Machine.. sports-reference.com
# Bobtrail·lita

La bobtrail·lita és un mineral de la classe dels silicats. Rep el nom en honor de Robert ("Bob") James Traill (1921-2011) mineralogista i ex cap de la Secció de mineralogia al Geological Survey of Canada (1953–1980).

## Característiques

La bobtrail·lita és un silicat de fórmula química (Na,Ca)$_{13}$Sr$_{11}$(Zr,Y,Nb)$_{14}$(Si₃O$_9$)$_{10}$(H₂BSi₂O$_9$)₆·12H₂O. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema trigonal. La seva duresa a l'escala de Mohs és 5,5.
Segons la classificació de Nickel-Strunz, la bobtraillita pertany a «09.CA - Ciclosilicats, amb enllaços senzills de 3 [Si₃O$_9$]$^{6-}$ (dreier-Einfachringe), sense anions complexos aïllats» juntament amb els següents minerals: bazirita, benitoïta, pabstita, wadeïta, calciocatapleiïta, catapleiïta, pseudowol·lastonita, margarosanita i walstromita.

## Formació i jaciments

Va ser descoberta a la pedrera Poudrette, situada al Mont Saint-Hilaire, a Montérégie (Québec, Canadà), sent aquest indret l'únic a tot el planeta on ha estat descrita aquesta espècie mineral.

## Referències

* ↑ «Bobtraillite» (en anglès). Mindat. [Consulta: 7 abril 2019].
# Bibb City

Bibb City és una població dels Estats Units a l'estat de Geòrgia. Segons el cens del 2007 tenia 648 habitants.

## Demografia

Segons el cens del 2000, Bibb City tenia 510 habitants, 220 habitatges, i 117 famílies. La densitat de població era de 1.158,3 habitants per km².
Dels 220 habitatges en un 24,5% hi vivien nens de menys de 18 anys, en un 32,3% hi vivien parelles casades, en un 15,9% dones solteres, i en un 46,4% no eren unitats familiars. En el 39,5% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,1% tenia menys de 18 anys, un 12% entre 18 i 24, un 25,9% entre 25 i 44, un 21,4% de 45 a 60 i un 16,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,6 homes.
La renda mediana per habitatge era de 24.107 $ i la renda mediana per família de 23.125 $. Els homes tenien una renda mediana de 27.083 $ mentre que les dones 21.071 $. La renda per capita de la població era de 13.068 $. Entorn del 27,9% de les famílies i el 32,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Bibb City on City-Data
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bibb City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Bibb City». American Fact Finder. Oficina del Cens dels Estats Units, 12-01-2010.
# Beriózovka

«Beriózovka» té aquests significats:

## Rússia

* Beriózovka (Tomsk), localitat de l'óblast de Tomsk, a Rússia
* Beriózovka (Novossibirsk), localitat de l'óblast de Novossibirsk, a Rússia
* Beriózovka (Krasnoiarsk), localitat del krai de Krasnoiarsk, a Rússia
* Beriózovka (Lípetsk), localitat de l'óblast de Lípetsk, a Rússia
* Beriózovka (Omsk), localitat de l'óblast d'Omsk, a Rússia
* Beriózovka (raion de Beriózovka, krai de Perm), localitat del krai de Perm, a Rússia
* Beriózovka (Vorónej), localitat de l'óblast de Vorónej, a Rússia
* Beriózovka (Komi), localitat de la República de Komi, a Rússia
* Beriózovka (Petrovsk), localitat de l'óblast de Saràtov, a Rússia
* Beriózovka (Engels), localitat de l'óblast de Saràtov, a Rússia
* Beriózovka (Vladímir), localitat de l'óblast de Vladímir, a Rússia

## Ucraïna

* Berezivka (Crimea), localitat de la República Autònoma de Crimea a Ucraïna
# Beriózovi (Saràtov)

* Per a altres significats, vegeu «Beriózovi».
Beriózovi (en rus: Берёзовый) és un poble (un khútor) de l'óblast de Saràtov, a Rússia, segons el cens del 2010 tenia 95 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Bicicleta elèctrica

Una bicicleta elèctrica o pedelec és un tipus de vehicle elèctric. És compost per una bicicleta a la qual se li ha acoblat un motor elèctric per ajudar-la en el seu avanç. L'energia és subministrada per una bateria que es recarrega a la xarxa elèctrica. La seva autonomia sol oscil·lar entre els 25 i els 50 km. A la Unió Europea, legalment tenen la consideració de bicicletes a efectes de circulació, sempre que:
* Només proporcionin assistència mentre es pedaleja (no poden tenir accelerador).
* El motor es desconnecti a partir de 25 km/h.
* La seva potència no sigui superior a 250 W.
La resta de les bicicletes elèctriques són considerades en la categoria de ciclomotor elèctric, i requereixen llicència de conducció i assegurança específica d'accidents.
És bastant comú que les bicicletes elèctriques siguin també plegables, ja que com aquestes el seu ús és majoritàriament urbà. Són els vehicles elèctrics més assequibles.

## Manteniment i funcionament de les bicicletes elèctriques

L'ús de la bicicleta elèctrica és senzill. Amb una clau s'acciona el motor, la potència oscil·la entre 180 i 250 watts, i només cal pedalar per mantenir-lo en funcionament. En cas contrari es detindrà. L'usuari és qui decideix la manera com porta la bicicleta, perquè pot fer un passeig tranquil mentre el motor el porta fins als 25 km/h avançar més ràpid si decideix pedalejar amb més cadència. L'ajuda que ofereix el motor al ciclista rep el nom de pedaleig assistit. Aquests vehicles, que poden tenir l'aspecte d'una bici de passeig o de muntanya, tenen un sistema de canvis de desenvolupament, mitjançant el qual es pot seleccionar una distància que es recorrerà a cada pedalada, de forma idèntica al de les bicicletes tradicionals.

## Referències

* ↑ Directiva 2002/24/CE del Parlament Europeu, relativa a l'homologació dels vehicles de motor de dues o tres rodes

## Enllaços externs

* Pàgina sobre bicicletes elèctriques a Barcelona Arxivat 2013-06-29 a Wayback Machine.
# Bloc d'habitatges del Carrer de la Rutlla, 11

El Bloc d'habitatges del Carrer de la Rutlla, 11 és una obra de Girona inclosa a l'Inventari del Patrimoni Arquitectònic de Catalunya.

## Descripció

És un bloc de pisos entre mitgeres de sis plantes. La façana principal dona al carrer de la Rutlla i la posterior cau sobre el riu Onyar. Es caracteritza per la mida i nombre d'obertures i la distribució de l'espai interior que permet que els quatre habitatges de cada planta tinguin les habitacions amb llum natural.

## Història

El projecte d'aquesta obra data de 1977 i la realització es feu dos anys més tard. L'arquitecte Arcadi Pla contà amb la col·laboració de Josep Fuses i Comalada, Assumpció Puig i Hors i Joan Riera i Vidal.

## Referències

* 1 2 «Bloc d'habitatges». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Beloit (Wisconsin)

Beloit és una població dels Estats Units a l'estat de Wisconsin. Segons el cens del 2000 tenia 35.775 habitants.

## Demografia

Segons el cens del 2000, Beloit tenia 35.775 habitants, 13.370 habitatges, i 8.904 famílies. La densitat de població era de 840,2 habitants per km².
Dels 13.370 habitatges en un 34% hi vivien nens de menys de 18 anys, en un 44,5% hi vivien parelles casades, en un 16,6% dones solteres, i en un 33,4% no eren unitats familiars. En el 27,5% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,7% tenia menys de 18 anys, un 11,5% entre 18 i 24, un 28,5% entre 25 i 44, un 19,3% de 45 a 60 i un 13% 65 anys o més.
L'edat mediana era de 33 anys. Per cada 100 dones de 18 o més anys hi havia 87,2 homes.
La renda mediana per habitatge era de 36.414$ i la renda mediana per família de 42.083$. Els homes tenien una renda mediana de 32.870$ mentre que les dones 23.925$. La renda per capita de la població era de 16.912$. Aproximadament el 9,6% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beloit» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Beloit». American Fact Finder. Oficina del Cens dels Estats Units, 12-01-2010.
# Maria Anna de Teschen

Maria Anna de Teschen, també anomenada Maria Anna d'Àustria, (Linz, Imperi Austrohongarès 1882 - Lausana, Suïssa 1940) fou una princesa austríaca que va esdevenir duquessa consort del Ducat de Parma.

## Orígens familiars

Va néixer el 6 de gener de 1882 a la ciutat de Linz, que en aquells moments formava part de l'Imperi Austrohongarès, sent filla de Frederic d'Àustria i Isabel de Croy. Per línia paterna era neta de Carles Ferran d'Àustria i Elisabet d'Àustria, i per línia materna de Rodolf de Croy i Natàlia de Ligne. Fou neboda, per part de pare, de la reina regent d'Espanya Maria Cristina d'Àustria.
Maria Anna morí el 25 de gener de 1940 a la ciutat suïssa de Lausana.

## Núpcies i descendents

Es casà el 25 de maig de 1903 a la ciutat de Viena amb Elies de Parma, fill del duc Robert I de Parma i Maria Pia de Borbó-Dues Sicílies, i pretendent del Ducat de Parma. D'aquesta unió nasqueren Elisabet de Borbó-Parma (1904-1983), Carles de Borbó-Parma (1905-1912), Maria Francesca de Borbó-Parma (1906-1994), Robert de Parma (1909-1974, duc titular de Parma), Francesc de Borbó-Parma (1913-1939), Joana de Borbó-Parma (1916-1949), Alícia de Borbó-Parma (1917, casada el 1936 amb Alfons de Borbó-Dues Sicílies) i Maria Cristina de Borbó-Parma (1925).
# Saint-Jean-devant-Possesse

Saint-Jean-devant-Possesse és un municipi francès, situat al departament del Marne i a la regió del Gran Est. L'any 2007 tenia 49 habitants.

## Demografia
### Població

El 2007 la població de fet de Saint-Jean-devant-Possesse era de 49 persones. Hi havia 20 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 21 eren l'habitatge principal de la família, 1 era una segona residència i 6 estaven desocupats. Tots els 28 habitatges eren cases. Dels 21 habitatges principals, 17 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia dues cambres, 3 en tenien tres, 4 en tenien quatre i 12 en tenien cinc o més. 19 habitatges disposaven pel capbaix d'una plaça de pàrquing. A 9 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Jean-devant-Possesse el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 27 persones, 17 eren actives i 10 eren inactives. De les 17 persones actives 16 estaven ocupades (8 homes i 8 dones) i 1 aturada (1 dona i 1 dona). De les 10 persones inactives 6 estaven jubilades, 1 estava estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Saint-Jean-devant-Possesse hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saint-Jean-devant-Possesse a l'INSEE.
* Évolution et structure de la population Fitxa amb el detall de dades de Saint-Jean-devant-Possesse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# El Séc dels Ducs

El Séc dels Ducs és un sot, o vall estreta i feréstega, del terme municipal de Sant Quirze Safaja, a la comarca del Moianès. Pertany al territori del poble rural de Bertí.
Està situat a la dreta del torrent del Traver, a tocar del límit municipal amb Bigues i Riells, a l'extrem sud-occidental del territori del poble de Bertí. És al sud-est del Camp de Sa, al nord del Salt de Llòbrega i a ponent de la Cauma.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* El Séc dels Ducs en el seu entorn, a l'Institut Cartogràfic de Catalunya
# Línia 14 del metro de París

Mapa Metro Línia 14 :
La línia 14 del metro de París és una de les setze línies del metro de París. Connecta les estacions de Saint-Lazare i Olympiades travessant el centre de París en una diagonal nord-oest/sud-est. La línia va obrir el 15 d'octubre de 1998 i és la línia més recent de la xarxa i va ser la primera línia del metro de París a utilitzar el sistema de conducció automàtica.

## Història
### Cronologia

* Novembre de 1989 - juny de 1993: treballs preparatoris de l'obra (túnels i pous de reconeixement);
* juliol de 1993: inici de la perforació del túnel entre el barri de la Bastille i de la Madeleine;
* 15 d'octubre de 1998: inauguració de la línia entre Madeleine i Bibliothèque François Mitterrand;
* 16 de desembre de 2003: primera ampliació fins a Saint Lazare;
* 26 de juny de 2007: segon perllongament entre Bibliothèque François Mitterrand i Olympiades.
# Mijhiria (Crimea)

Mijhiria (en (ucraïnès): Міжгір'я, en rus: Межгорье, Mejgórie) és un poble de la República Autònoma de Crimea a Ucraïna, que el 2014 tenia 327 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Mazda CX-9

La Mazda CX-9 és un vehicle tipus full size CUV fabricat per Mazda. Descrit sovint com a "modern station wagon", substitueix al Mazda MPV a Nord-amèrica. Va ser presentada el 13 d'abril de 2006 al New York International Auto Show i va posar-se a la venda el febrer de 2007.
La CX-9 està construïda sota la plataforma CD3, la mateixa que usa la Ford Edge; el seu aspecte se semblant a la Mazda CX-7; pot elegir-se en tracció davantera (de sèrie) o en tracció integral (en opció) pel model Grand Touring.
Aquest vehicle és fabricat a la planta Ujima 1 d'Hiroshima, Japó.

## Enllaços externs

* Pàgina web oficial Arxivat 2008-09-24 a Wayback Machine. (anglès)